b'\n_START_ARTICLE_\nLive at Woodstock\n_START_SECTION_\nO albumu\n_START_PARAGRAPH_\nMaterijal na albumu sadr\xc5\xbei pjesme koje je Jimi Hendrix sa svojim sastavom Gypsy Sun and Rainbows izveo 18. kolovoza 1969. godine na Woodstock festivalu u Bethelu u New Yorku. Ve\xc4\x87ina pjesama ve\xc4\x87 je objavljena 1994. godine na albumu Woodstock. Osim pjesme "Gypsy Woman" (od sastava The Impressions) i "Mastermind" koje je otpjevao ritam gitarist Larry Lee, Live at Woodstock sadr\xc5\xbei \xc4\x8ditavi repertoar koji je sastav izveo na festivalu._NEWLINE_Zbog vrlo lo\xc5\xa1eg snimljenog materijala Eddie Kramer je na kompletnom zvuku napravio remiks \xc5\xa1to je u kona\xc4\x8dnici odli\xc4\x8dno ispalo. Hendrix je raspustio Experience samo osam tjedana prije Woodstock festivala, a nova ekipa jo\xc5\xa1 nije bila dobro uvje\xc5\xbebana te su te\xc5\xa1ko pratili njegove sola\xc5\xbee na gitari. Najve\xc4\x87e promjene u zvuku napravljene su na izvedbama Hendrixa, Coxa i Mitchella, dok su Juma Sultan i Jerry Velez na udaraljkama izba\xc4\x8deni iz miksa. Izvorne snimke kompletne izvedbe mogu se \xc4\x8duti na nekoliko bootleg izdanja, a nastup svih izvo\xc4\x91a\xc4\x8da najbolje je prikazan u skladbi "Jam Back At The House" ("Beginnings") u kojoj su Lee na ritam gitari te Sultan i Velez na udaraljkama zna\xc4\x8dajan dio cjeline.'